
Map Meddwl

Dadansoddiad y Map Meddwl
Yn fy marn i, mae gennyf rhwydwaith cryf iawn gydag amryw o bobl o wahanol oedrannau, rhywedd a lleoliadau. Credaf bod nifer o opsiynau gennyf am gysylltiadau dibynadwy, a theimlaf yn gyfforddus i drafod gydag unrhyw un sydd ar y map meddwl yma. Mae cael rhwydwaith cadarn yn hynod o bwysig am nifer o resymau e.e. os ydych angen cymorth o rywun sy’n gweithio mewn maes penodol, neu rhywun sydd â thalent neu sgil anghyffredin. Dydych chi byth yn gallu rhagweld os fyddwch angen rhywun i helpu chi, neu os oes gan eraill cyfleoedd buddiol i chi. Wrth edrych ar fy rhwydwaith, mae’n glir i weld bod gennyf gysylltiadau cryf ym mhob grŵp o bobl. Y grŵp cyntaf o bobl sy’n canghennu bant o fy swigen rhwydwaith yw fy nheulu, ac rwyf yn agos iawn gyda nhw felly mae cysylltiadau cryf gen i yn yr elfen yma. Ar y foment, rwyf yn ystod fy ail flwyddyn o fy astudiaethau Prifysgol ar y cwrs BA Perfformio, ac yn ffodus i mi, mae sawl aelod o fy nheulu wedi gweithio neu dal yn gweithio yn y celfyddydau e.e. mae mam yn actores lleisiol ar y foment, ac mae ganddi gradd mewn actio, felly rwyf yn gallu troi ati i ofyn am gymorth os dwi angen. Yn ogystal â hyn, mae fy wncwl yn ffilmio ar gyfer ‘Pobol y Cwm’, felly os oeddwn i eisiau mwy o wybodaeth am actio i’r sgrîn, gallaf droi ato fe. Mae fy ail cangen yn cynnwys fy nghysylltiadau drwy’r Prifysgol megis fy ffrindiau (cyd-fyfyrwyr), ac mae gan bob un ohonynt sgiliau a thalentau unigryw a fyddai efallai o fudd i mi yn y dyfodol. Nid yn unig hynny, ond mae pob un ohonynt gyda’u cysylltiadau eu hunain, a mi roedd hyn yn fuddiol i mi dros yr wythnos ddarllen oherwydd wnaeth un o fy ffrindiau sydd ar y cwrs, Gwion Tudur, cael cynnig am swydd fel extra ar ITV S4C a fe ofynnodd i mi os oeddwn i eisiau gwneud y swydd gyda fe. Felly o ganlyniad i hyn, ges i fy nhalu £50 am wneud y swydd. Pe bawn i ddim yn ffrindiau gyda Gwion, byswn i heb gael y cyfle yna. Mae hefyd gen i fy nhiwtoriaid, sydd gyda llawer o brofiad o fewn y diwydiant ac i gyd yn gallu cynnig adborth gwahanol e.e. mae gan Eilir Owen-Griffiths, sef pennaeth fy nghwrs, dros bymtheg mlynedd o brofiad yn cyfansoddi ac felly mae’n berson da i droi at am gyngor gyda chanu. Enghraifft arall yw Tori Johns, a chafodd ei hyfforddi yn y ‘Royal Ballet School’. Mae hi felly yn gysylltiad da iawn i gael, oherwydd gallai droi ati am gymorth gydag unrhyw beth yn ymwneud â dawns. Y cangen nesaf sydd ar fy map meddwl yw fy nghysylltiadau gyda phobl o’r gwaith. Rwyf yn gweithio mewn bar lle mae bron bob aelod o’r staff yn medru canu neu dawnsio, ac mae ambell hyd yn oed yn actio. Golyga hyn fod gen i ddewis eang o bobl dalentog y gallaf gysylltu unrhyw bryd. Cangen arall sydd gen i yw fy nghysylltiadau cyfryngau cymdeithasol, sy’n cynnwys fy ffrindiau o’r ysgol uwchradd. Roedd ffrindiau fi yn yr ysgol yn astudio pethau gwahanol fel celf, Saesneg, cyfryngau, seicoleg a.y.b. Mae’r amrywiaeth o bynciau yma’n ddefnyddiol iawn, oherwydd mae’n meddwl bod gan fy ffrindiau agos sawl sgil gwahanol a fyddai efallai o werth i mi, a gallwn nhw helpu fi i weld persbectif gwahanol. Rwyf wastad wedi cael rhwydwaith cryf yn tyfu lan, ond nawr mae fy rhwydwaith yn tyfu’n gryfach wrth i mi gwrdd â mwy o bobl trwy profiadau newydd.








	NodCynllun Datblygiad Personol

	Dyddiad Targed
	Amcanion (Camau Gweithredu)
	Sgiliau 
	Rhwystrau
	Pobl i droi at am gymorth
	Cynnydd mor belled

	Graddio BA Perfformio
	Awst 2022
	1. Cwbwlhau Lefel 5
2. Cwbwlhau Lefel 6

	1. Gwrando
2. Ysgrfiennu
3. Hyder
4. Gwaith Tîm
5. Cyfathrebu

	Pandemig, straen, pwysau gwaith
	Tiwtoriaid, cyd-myfyrwyr 
	Wedi cwblhau Lefel 4

	Llwyddo i berfformio’n dda yn y Cabaret
	5ed o Dachwedd 2021
	Ymarfer yn rheolaidd yn unigol a dysgu llinellau yn drylwyr, a mynd ag unrhyw problemau sydd gen i at David Laugharne neu Ian Nicholas er mwyn gallu datblygu fy nghaneuon a fy llais.
	1. Hyder
2. Adrodd
3. Perfformio
4. Amseru
5. Darllen
6. Cofio
7. Paratoi
8. Rheolaeth anadl

	Colli llais, salwch, anaf, nerfusrwydd, pethau yn tynnu fy sylw yn y gynulleidfa, diffyg cwsg, anghofio geiriau
	Fy nhiwtoriaid canu – Ian Nicholas a/neu David Laugharne
	Wedi dysgu fy ngeiriau, yn gallu adnabod pan nad yw fy llais yn y lle cywir, yn teimlo’n fwy hyderus

	Mynd yr holl ffordd i lawr yn y sblits 
	Mawrth 9fed 2022
	Gwneud o leiaf 5 munud o ‘cardio’ bob dydd ac yna ymestyn am 5-10 munud, gan ddala pob symudiad am 30 eiliad. 
	1. Ffitrwydd
2. Stamina
3. Hyblygrwydd
4. Cysondeb
5. Meddylfryd cywir
	Anghofio i ymestyn, colli cymhelliant, tynnu cyhyr, dim cynhesu lan digon, ddim digon o amser i wneud e’n iawn
	Fy nhiwtoriaid dawns – Tori Johns a/neu Amy Guppy
	Dwi’n gallu aros yn y symudiadau am y 30 eiliad cyfan, dwi’n gallu mynd yn agosach i’r llawr nag o’r blaen, yn gwybod bod angen eistedd yn y symudiad gyda fy ysgwyddau yn ôl a fy mhen i fyny

	Llwyddo yn y Prosiect Cydweithredol
	Rhagfyr 2020
	Dod i benderfyniad sicr o bwy yw fy nghymeriad a beth sy’n digwydd yn fy ngolygfa, teipio lan sgript gorffennedig, ymarfer y golygfeydd yn drylwyr, dysgu’r geiriau, gwneud ymarferion gweld mewn lluniau
	1. Cysondeb
2. Gwrando
3. Canolbwyntio
4. Darllen
5. Cofio
6. Hyder
7. Ysgrifennu
8. Gwaith Tîm

	Anghofio i ymarfer yn drylwyr, gadael e’n rhy hwyr i ddysgu geiriau, anghofio geiriau, colli’r cymeriad
	Fy nhiwtor actio (Elen Bowman), ein cyfarwyddwraig (Rhian Blythe) ac ein tiwtor Prosiect Cydweithredol,  Melangell Dolma
	Wedi byrfyfyrio a gweld eraill yn byrfyfyrio fy ngolygfa, wedi ysgrifennu drafft 1 a hanner drafft 2 o’r sgript

	Cael fy nerbyn ar gwrs Meister am gwrs Actio
	Medi 2022
	Ymgeisio am gyrsiau Meister Actio yng Nghymru a Lloegr, mynd i glyweliadau, gweithio’n galed ar fy nghwrs nawr er mwyn cael y marc gorau posib, gweithio ar ddatblygu fy sgiliau actio
	1. Dyfalbarhad
2. Trefnu amser
3. Cysondeb
4. Agwedd bositif
5. Canolbwyntio
6. Cymhelliant
7. Ymchwil
8. Perfformio
	Colli cymhelliant, straen, pwysau gwaith, anghofio geiriau yn y clyweliad, diffyg hyder, colli trefn o amser
	Fy nhiwtoriaid i gyd, cyn-fyfyrwyr, pobl sydd yn y diwydiant yn barod, pobl sy’n astudio ar gwrs Mesiter Actio, ffrindiau, teulu, cyd-fyfyrwyr
	Wedi cael blwyddyn o brofiad yn y Brifysgol, wedi cyflawni Lefel 4, wedi cael ychydig o brofiad mewn prosiectau bach

	Cael swydd o fewn y diwydiant
	Ionawr 2024
	Gweithio’n galed am weddill fy amser yn y Brifysgol, creu proffil Spotlight, ymchwilio i mewn i wahanol swyddi actio sydd ar gael, chwilio am asiant, edrych am glyweliadau gallaf wneud
	1. Cymhelliant
2. Ymchwil
3. Ymdrech
4. Canolbwyntio
5. Perfformio
6. Dyfalbarhad
7. Cyfathrebu
8. Ysgrifennu
	Diffyg hyder, pethau yn tynnu fy sylw i ffwrdd o fy ngwaith, dim yn ffitio y swydd, methu ffeindio asiant, dim clyweliadau ar gael
	Asiantiaethau, cyn-fyfyrwyr, tiwtoriaid, pobl sy’n gweithio o fewn cwmnïau teledu/theatr, teulu
	Wedi cyflawni mis o wersi ar dechnegau clyweld, wedi adeiladu repertoire o ganeuon a monologau sy’n cyferbynnu ei gilydd, wedi dysgu llawer o dechnegau action e.e. Meisner, Stanislavski, Brecht, yn teimlo fel fy mod yn gallu paratoi yn drylwyr am glyweliadau







Llythyr Zander
Annwyl Zander,
Ar ôl myfyrio dros fy amser ar y cwrs BA Perfformio, teimlaf yn gryf fy mod wedi gweithio’n galed i raddio gyda dosbarth cyntaf. Cyn i mi ymuno â’r Brifysgol, doeddwn i ddim yn hollol siŵr pwy oeddwn i fel person, heb sôn fel perfformiwr; ond credaf fod y cwrs yma wedi fy ngwthio i begynau na fyddaf byth wedi ymchwilio o’r blaen yn fy mywyd.
Pan ddechreuais, ffeindiais hi’n anodd mentro oherwydd diffyg hyder, ond fe wnaeth Elen Bowman fy helpu i weithio ar hyn wrth fy annog i arbrofi gyda thechnegau newydd, a dysgais fod rhaid i mi osgoi gorfeddwl er mwyn darganfod ffyrdd eraill o actio. Mae’r modiwl actio wedi dysgu llawer i mi am seicoleg a myfyrdod, a dechreuais fyfyrio am bum munud bob bore er mwyn cael meddwl clir yn barod i fynd mewn i’r dosbarth o ganlyniad i hyn. Roedd pigo lan yr arfer yma wedi cyfrannu’n fawr tuag at fy ngradd, oherwydd roeddwn yn deall sut mae ein meddylfryd yn effeithio ar ein perfformiad, ac felly roeddwn yn gwybod pa mor bwysig oedd hi i gael tawelwch meddwl cyn dod i mewn i’r ystafell ymarfer. Yn ogystal â hynny, dechreuais dwymo fy llais i fyny bob bore oherwydd mae’n fy mharatoi ar gyfer unrhyw dasg sydd wrth law'r diwrnod hynny. Roedd twymo fy nghorff i fyny yn rhan o fy rheolwaith bore hefyd, a chredaf taw dyma oedd un o’r arferion mwyaf buddiol i mi yn ystod fy siwrne. Fe wnes i bum munud o gardio bob bore er mwyn cynhesu fy nghorff yn barod i ymestyn, ac roedd hyn wedi gwella fy hyblygrwydd yn fawr. Rwyf nawr yn falch i ddweud fy mod yn gallu gwneud y ‘splits’, rhywbeth doeddwn i byth yn meddwl y byddwn yn llwyddo i wneud o’r blaen.
Roedd y sgiliau actio datblygais hefyd wedi helpu gyda’r modiwl canu, oherwydd mae twymo’r llais i fyny wrth gwrs yn beth hanfodol ar gyfer canu. Un rhan bwysig arall o’n rheolwaith bore oedd stemio gyda fy ‘Dr. Nelson’s Inhaler’  bob bore a nos. Teimlais yn hyderus ac yn barod i weithio ar unrhyw broblem o fewn cân, oherwydd roeddwn i’n cadw fy llais yn y cyflwr gorau â phosib. Mi wnes i ddysgu sut mae bwydydd penodol yn gallu effeithio ar ein lleisiau megis llaethdy. Am y rheswm yma, roeddwn yn osgoi bwyta llaethdy os oeddwn am ganu llawer. Roeddwn i’n sicrhau i wneud ymarferion canu trwy gydol y diwrnod e.e. wrth aros i’r tegell berwi neu wrth goginio, ac roedd ailadrodd y rhain yn gyson wedi galluogi i mi weld y gwahaniaeth rhwng siapiau a synau gwahanol, a beth oedd yn teimlo’n iawn neu’n anghywir pan oeddwn yn canu.
Credaf fy mod mewn lle da iawn gyda dawns nawr, oherwydd roeddwn i’n ymestyn bob dydd yn ystod fy astudiaethau, yn ogystal ag ymarfer pob rheolwaith dawns o leiaf dwywaith yr wythnos. Dysgais fod rhaid dala pob ymestyniad am drideg eiliad er mwyn iddynt fod yn effeithiol, a bod angen gwneud o leiaf pum munud o gardio cyn dechrau ymestyn. Fe wnes i hefyd cymryd sylw ar fy niet, gan feddwl yn ofalus am y bwydydd gorau ar gyfer egni cyn gwers dawns e.e. uwd, a sicrhau i yfed o leiaf 1.2 litr o ddŵr bob dydd. Doeddwn i ddim yn yfed gormod o alcohol neu fwyta gormod o fwydydd cyflym chwaith, ac roedd cadw diet iach wedi helpu mi i gadw agwedd proffesiynol a phositif trwy’r ddwy flynedd. 
Rwyf yn falch iawn fy mod wedi cyflawni’r dwy flynedd a derbyn gradd dosbarth cyntaf, a dwi’n teimlo fy mod i wedi gweithio’n galed iawn i gyrraedd y pwynt yma. Dwi’n edrych ymlaen at gymryd y sgiliau yma i mewn i fy nyfodol fel perfformiwr.
Diolch yn fawr,
Hannah Bianchi-Jones

